Μιχάλης Βλάχος

Ο  Μιχάλης Βλάχος είναι Έλληνας πρώην διεθνής ποδοσφαιριστής, γεννημένος στις 20 Σεπτεμβρίου 1967, ο οποίος αγωνιζόταν ως αμυντικός.

Καριέρα

Σε συλλογικό επίπεδο 
Ξεκίνησε το ποδόσφαιρο από τον Απόλλωνα Σμύρνης (τότε Απόλλωνα Αθηνών) το 1985. Έξι χρόνια αργότερα, το 1991, μεταπήδησε στον Ολυμπιακό Πειραιά, παραμένοντας για δύο χρόνια, για να συνεχίσει στην ΑΕΚ από το 1993 μέχρι το 1997. Ακολούθησε μια διετία στην Αγγλία (1998-2000) με τις Πόρτσμουθ και Γουόλσολ, για να επιστρέψει στην Ελλάδα για λογαριασμό του Ιωνικού Νίκαιας (2000-02). Την περίοδο 2002-03 επέστρεψε έπειτα από 11 χρόνια στον Απόλλωνα Σμύρνης, όπου και έκλεισε την καριέρα του.

Στις εθνικές ομάδες 
Αγωνίστηκε 10 συνολικά φορές με την Εθνική Ελλάδας, το διάστημα 1989-97. Το ντεμπούτο του πραγματοποιήθηκε στις 25 Οκτωβρίου 1989 στον εκτός έδρας φιλικό αγώνα με την Ουγγαρία (1-1), όταν υπό τις οδηγίες του Αντώνη Γεωργιάδη αγωνίστηκε ως αλλαγή λίγο πριν το τέλος της αναμέτρησης.

Παραπομπές

Πηγές 

Η καριέρα του Μιχάλη Βλάχου στο national football teams 
Ο Μιχάλης Βλάχος στο soccerway
Το προφίλ του Μιχάλη Βλάχου στο transfermarkt
Ο Μιχάλης Βλάχος στο epo.gr

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Απόλλων Σμύρνης
Ποδοσφαιριστές Ολυμπιακού Πειραιώς
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Πόρτσμουθ ΦΚ
Ποδοσφαιριστές Ουόλσολ ΦΚ
Ποδοσφαιριστές Ιωνικού Νίκαιας
Ποδοσφαιριστές Εθνικής Ελλάδος